
                                                                                             Bucureşti, 9 martie 2021
                   Nr.4c-4/29/2021
BIROULUI PERMANENT

AL

CAMEREI DEPUTAŢILOR,

 
Vă înaintăm, alăturat, raportul asupra  proiectului de Lege pentru aprobarea Ordonanţei de urgenţã a Guvernului nr.1/2021 privind stabilirea cadrului instituţional şi adoptarea unor măsuri necesare pentru înfiinţarea Punctului Naţional de Acces, conform regulamentelor delegate de completare a Directivei 2010/40/UE a Parlamentului European şi a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier şi pentru interfeţele cu alte moduri de transport,  cu care Comisia pentru transporturi şi infrastructură a fost sesizată  în fond, transmis cu adresa PLx 106/2021.
În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Ciprian Constantin Şerban

      PLx 106/2021                                                                                                             
R  A  P  O  R  T   

asupra  proiectului de Lege pentru aprobarea Ordonanţei de urgenţã a Guvernului nr.1/2021 privind stabilirea cadrului instituţional şi adoptarea unor măsuri necesare pentru înfiinţarea Punctului Naţional de Acces, conform regulamentelor delegate de completare a Directivei 2010/40/UE a Parlamentului European şi a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier şi pentru interfeţele cu alte moduri de transport
În conformitate cu prevederile art.94 și ale art. 115 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată în fond, cu dezbaterea şi avizarea proiectului de Lege pentru aprobarea Ordonanţei de urgenţã a Guvernului nr.1/2021 privind stabilirea cadrului instituţional şi adoptarea unor măsuri necesare pentru înfiinţarea Punctului Naţional de Acces, conform regulamentelor delegate de completare a Directivei 2010/40/UE a Parlamentului European şi a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier şi pentru interfeţele cu alte moduri de transport, transmis cu adresa nr. PL.x 106/2021  din 17 februarie 2021.
Potrivit prevederilor art.75 din Constituţia României, Camera Deputaţilor este Cameră decizională.
Senatul a adoptat proiectul de lege, cu respectarea prevederilor art. 76 alin(2) din Constituţia României, în şedinţa din data de 15 februarie 2021.
Consiliul Legislativ a avizat favorabil actul normativ, cu observații și propuneri, prin adresa nr.2/06.01.2021.
Proiectul de lege are ca obiect de reglementare nfiinţarea Punctului Naţional de Acces, numit în continuare PNA, de către Ministerul Transporturilor şi Infrastructurii. PNA constituie o interfaţă digitală unică prin intermediul căreia se colectează, prelucrează şi diseminează date sau informaţii care vor oferi posibilitatea de a furniza servicii de informaţii referitoare la locuri de parcare sigure şi securizate pentru camioane şi vehicule comerciale, informaţii minime universale în materie de trafic legate de siguranţa rutieră, servicii de informare în timp real cu privire la trafic şi servicii de informare cu privire la călătoriile multimodale. Punctul de acces poate oferi posibilitatea de a furniza serviciul de informaţii la nivel transfrontalier. Ministerul Transporturilor şi Infrastructurii, prin CNAIR, este desemnat administratorul PNA. Proiectul creează cadrul pentru punerea în aplicare a Regulamentului Delegat (UE) nr.886/2013 al Comisiei din 15 mai 2013 de completare a Directivei 2010/40/UE a Parlamentului European şi a Consiliului în ceea ce priveşte datele şi procedurile pentru furnizarea către utilizatori, în mod gratuit, atunci când este posibil, a unor informaţii minime universale în materie de trafic referitoare la siguranţa rutieră, a Regulamentului Delegat (UE) nr.885/2013 al Comisiei din 15 mai 2013 de completare a Directivei 2010/40/UE a Parlamentului European şi a Consiliului privind STI în ceea ce priveşte furnizarea de servicii de informaţii referitoare la locuri de parcare sigure şi securizate pentru camioane şi vehicule comerciale, a Regulamentului Delegat (UE) nr.2015/962 al Comisiei din 18 decembrie 2014 de completare a Directivei 2010/40/UE a Parlamentului European şi a Consiliului în ceea ce priveşte prestarea la nivelul UE a unor servicii de informare în timp real cu privire la trafic, precum şi a Regulamentului Delegat (UE) nr.2017/1926 al Comisiei din 31 mai 2017 de completare a Directivei 2010/40/UE a Parlamentului European şi a Consiliului în ceea ce priveşte furnizarea la nivelul UE a unor servicii de informare cu privire la călătoriile multimodale.

Potrivit prevederilor art.61 și ale art.63 din Regulamentul Camerei Deputaților, republicat, membrii Comisiei pentru transporturi și infrastructură au examinat proiectul de lege în ședința din 9 martie 2021.
La dezbaterile comisiei au participat, în calitate de invitați, reprezentanți ai Ministerului Transporturilor şi Infrastructurii.
În urma finalizării dezbaterilor, membrii comisiei au hotărât, cu majoritate de voturi, adoptarea actului normativ, în forma prezentată de Senat.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,                        


                     SECRETAR,

         Ciprian Constantin Şerban                                              Zacharie Benedek
Consilier parlamentar, Iulia Ioana Mircea

Consilier parlamentar, Monica Gabriela Tudor

